บาทเปิด 32.02 บาทต่อดอลล่าร์ แนวโน้มอ่อนค่า
เงินบาทเปิดตลาด 32.02 บาทต่อดอลล่าร์ แนวโน้มอ่อนค่า หลังดอลล์แข็งรับเฟดส่งสัญญาณยังไม่ลดดอกเบี้ย จับตาตัวเลขจ้างงานนอกภาคเกษตรสหรัฐฯ
3 พ.ค. 2562

เงินบาทเปิดตลาด 32.02 บาทต่อดอลล่าร์ แนวโน้มอ่อนค่า หลังดอลล์แข็งรับเฟดส่งสัญญาณยังไม่ลดดอกเบี้ย จับตาตัวเลขจ้างงานนอกภาคเกษตรสหรัฐฯ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.02 บาท/ดอลลาร์ จากปิดตลาดวานนี้อยู่ที่ระดับ 32.00/01 บาท/ดอลลาร์
"เงินบาทแกว่งตัวในทิศทางอ่อนค่า ดอลลาร์แข็งค่าเมื่อเทียบกับทุกสกุลหลัก จากควันหลงกรณีประธานเฟดส่งสัญญาณว่าอาจจะยังไม่ลดดอกเบี้ยในปีนี้ ทำให้มีแรงหนุนดอลลาร์เข้ามาอย่างต่อเนื่อง"นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.95 - 32.10 บาท/ดอลลาร์ โดยต้องติดตามตัวเลขการจ้างงานนอกภาคเกษตรของสหรัฐฯคืนนี้